Í dag , föstudaginn 6. desember , sendir lagahöfundurinn og söngvarinn Krummi frá sér frumsamið jólalag sem ber heitið Lonely Mistletoe . Lagið fjallar um að sakna fyrrum elskhuga , fjölskyldumeðlims eða náins vinar á jólanótt og að skála fyrir minningunum og rifja upp góðu stundirnar . Hversu mikið þú óskar þess að sú manneskja væri hjá þér á þessari stundu að drekka viskí og njóta samverunnar . Nýlega sendi Krummi frá sér lagið Stories To Tell og hefur það fengið vægast sagt góðar viðtökur . Kappinn vinnur nú að sinni fyrstu sólóplötu sem mun líta dagsins ljós á næstunni . Lonely Mistletoe er komið út á öllum helstu streymisveitum .